અશ્વિને સાબિત કરી આપ્યું છે કે મહેનત કરવાથી ઘણું બધું હાંસલ કરી શકાય છે. અશ્વિન પાસે હરભજન જેટલો ટર્ન નથી, પરંતુ તે લેગકટર, સ્ટ્રેટર વન અને બોલની ગતિ સાથે પ્રયોગ કરીને, ખાસ કરીને ભારતીય પીચો પર વિકેટો ઝડપતો રહ્યો અને જોતજોતામાં હરભજનસિંહ વિસરાઈ ગયો. હવે નવા બ્રહ્માસ્ત્ર સાથે અશ્વિને એ મેસેજ આપવાની કોશિશ કરી છે કે તે વન ડે ટીમમાં પોતાનું સ્થાન પાછું મેળવવા અને નવા પ્રયોગ કરવાથી બિલકુલ ખચકાતો નથી.